India need to include Ajinkya Rahane, KL Rahul in the playing XI: Kiran More
స్కోర్లు చూడండి.. రహానెకి ఛాన్సివ్వండి
దక్షిణాఫ్రికాతో రెండో టెస్టు కోసం అజింక్య రహానెని తుది జట్టులోకి తీసుకోవాలని భారత మాజీ క్రికెటర్ కిరణ్ మోర్ సూచించారు.
TNN | Updated:
Jan 11, 2018, 01:05PM IST
దక్షిణాఫ్రికాతో రెండో టెస్టు కోసం అజింక్య రహానెని తుది జట్టులోకి తీసుకోవాలని భారత మాజీ క్రికెటర్ కిరణ్ మోర్ సూచించారు. శనివారం నుంచి సెంచూరియన్ వేదికగా రెండో టెస్టు జరగనుండగా.. గత సోమవారం ముగిసిన తొలి టెస్టులో దక్షిణాఫ్రికా 72 పరుగుల తేడాతో గెలుపొందిన విషయం తెలిసిందే. పేస్&zwnj;&zwnj;కి స్వర్గధామమైన కేప్&zwnj;టౌన్ పిచ్&zwnj;పై భారత టాప్ ఆర్డర్ బ్యాట్స్&zwnj;మెన్ ఎక్కువ సేపు క్రీజులో నిలవలేకపోయారు. దీంతో ఆ సఫారీ పిచ్&zwnj;లపై అనుభవం ఉన్న రహానెకి తుది జట్టులో ఛాన్సిస్తే భారత్&zwnj;కి విజయావకాశాలు మెరుగవతాయని మాజీ క్రికెటర్లు అభిప్రాయపడుతున్నారు.
&lsquo;సెంచూరియన్ టెస్టులో అజింక్య రహానె , కేఎల్ రాహుల్&zwnj;కి తుది జట్టులో చోటిస్తే మేలు. ఐదుగురు లేదా ఆరుగురు బ్యాట్స్&zwnj;మెన్.. ఏ కాంబినేషన్&zwnj;తో భారత్&zwnj; బరిలోకి దిగుతుందోననేది ఇప్పుడు ఆసక్తికరం. అయితే.. తొలి టెస్టు ఓటమి నేపథ్యంలో కచ్చితంగా బ్యాటింగ్&zwnj; బలం పెంచుకోవడం ఇప్పుడు టీమిండియాకి అవసరం&rsquo; అని కిరణ్ వివరించారు. రహానె స్థానంలో రోహిత్&zwnj; శర్మని తొలి టెస్టులో ఆడించగా.. అతను విఫలమయ్యాడు. 2013-14 దక్షిణాఫ్రికా పర్యటనలో రహానె ఆడిన రెండు టెస్టుల్లో 47, 15 (జొహనెస్ బర్గ్), 51 నాటౌట్, 96 (డర్బన్) సత్తా చాటాడు. అదే సిరీస్&zwnj;లో రోహిత్ శర్మ వరుసగా 14, 16... 0, 25తో ఫెయిల్ అయ్యాడు. అయినా.. తొలి టెస్టులో అతనికి అవకాశం ఇవ్వడం కోహ్లి పేలవ నిర్ణయమేనని విమర్శిస్తున్నారు.